Pepita Not

Josepa Not, Pepita Not izenez ezagunagoa, (Torregrossa, 1900 – Bartzelona, 1938ko ekainaren 4a) kataluniar militante anarkosindikalista izan zen.

 Ibilbidea 
Nekazari familia xume baten sortu zen, eta neskatoa zenean hil zitzaion ama. 11 urte besterik ez zituenean, aitaren aginduz, Bartzelonako Balmes kalean bizi zen alargun frantses baten familiako neskame eta sukaldari lanetan hasi zen.

Bere lagun Ramona Bernirekin batera Lanaren Konfederazio Nazionalean (CNT) afiliatu zen, eta propagandista aktiboa izan zen. 1918an, Ricardo Sanz Garcia militante anarkista ezaguna ezagutu zuen, eta bere kide bihurtu zen. 1922an eta 1923an, Los Solidarios ekintza libertarioko talde armatuko kide izan zen, eta postari lanak egin zituen Asturias, Euskal Herria, Aragoi eta Kataluniako militanteei gutunak, dirua eta armak eramanez.

Espainiako Bigarren Errepublikan, presoen aldeko taldeetan aritu zen Not, Rosario Dolcet Martí eta Llibertat Roddenas Rodriguez militante anarkosindikalistekin batera. 

1938ko ekainean hil zen, Violeta alabaz erditzean izandako konplikazioen ondorioz.

 Erreferentziak 

 Kanpo estekak 

Kategoria:Lleida probintziako jendea
Kategoria:Bartzelonan hildakoak
Kategoria:Emakume sindikalistak
Kategoria:Sindikalistak
Kategoria:Erditzerakoan hildako pertsonak